CELEX: 32016D0598
Language: et
Date: 2016-04-14 00:00:00
Title: Komisjoni rakendusotsus (EL) 2016/598, 14. aprill 2016, millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, tavalisest hiilgevähist (Euphausia superba) saadud lipiidiekstrakti kasutusala

19.4.2016   
            
            
               ET
            
            
               Euroopa Liidu Teataja
            
            
               L 103/34
            
         KOMISJONI RAKENDUSOTSUS (EL) 2016/598,
   14. aprill 2016,
   millega lubatakse vastavalt Euroopa Parlamendi ja nõukogu määrusele (EÜ) nr 258/97 laiendada toidu uuendkoostisosa, tavalisest hiilgevähist (Euphausia superba) saadud lipiidiekstrakti kasutusala
   (Ainult ingliskeelne tekst on autentne)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse Euroopa Parlamendi ja nõukogu 27. jaanuari 1997. aasta määrust (EÜ) nr 258/97 uuendtoidu ja toidu uuendkoostisosade kohta, (1) eriti selle artiklit 7,
   ning arvestades järgmist:
   
               (1)
            
            
               Komisjoni otsusega 2009/752/EÜ (2) anti Euroopa Parlamendi ja nõukogu määruse (EÜ) nr 258/97 alusel luba tavalise hiilgevähi (Euphausia superba) lipiididest saadud ekstrakti turuleviimiseks teatavate toitude ja toiduainete uuendkoostisosana.
            
         
               (2)
            
            
               11. detsembril 2009 teatas äriühing Aker Biomarine Antarctic AS komisjonile kavatsusest viia turule tavalisest hiilgevähist (Euphausia superba) saadud lipiidiekstrakt toetudes Soome pädeva toiduhindamisasutuse arvamusele ja selle sisulisele samaväärsusele tavalisest hiigelvähist (Euphausia superba) saadud lipiidiekstraktiga, mille kasutamine on lubatud otsusega 2009/752/EÜ.
            
         
               (3)
            
            
               Äriühing Aker BioMarine Antarctic AS esitas 15. septembril 2014 Iirimaa pädevatele asutustele taotluse laiendada toidu uuendkoostisosa, tavalisest hiilgevähist (Euphausia superba) saadud lipiidiekstrakti kasutusala.
            
         
               (4)
            
            
               Iirimaa pädev toiduhindamisasutus esitas 23. detsembril 2014 esmase hindamisaruande. Kõnealuses aruandes tegi toiduhindamisasutus järelduse, et tavalisest hiilgevähist (Euphausia superba) saadud lipiidiekstrakti kasutusala laiendamine vastab määruse (EÜ) nr 258/97 artikli 3 lõikes 1 sätestatud uuendtoidu kriteeriumidele.
            
         
               (5)
            
            
               Komisjon edastas esmase hindamisaruande teistele liikmesriikidele 22. jaanuaril 2015.
            
         
               (6)
            
            
               Määruse (EÜ) nr 258/97 artikli 6 lõike 4 esimeses lõigus ettenähtud 60 päeva jooksul esitati põhjendatud vastuväiteid. Taotleja muutis hiljem taotlust seoses taotletud toidugruppidega. Liikmesriigid ja komisjon jäid selle muudatuse ja taotleja esitatud lisaselgitustega rahule.
            
         
               (7)
            
            
               Euroopa Parlamendi ja nõukogu direktiivis 2002/46/EÜ (3) on sätestatud nõuded, mis kehtivad toidulisandite kohta. Tavalisest hiilgevähist (Euphausia superba) saadud lipiidiekstrakti kasutamine tuleks lubada viisil, mis ei piira kõnealuse õigusakti sätete kohaldamist.
            
         
               (8)
            
            
               Käesoleva otsusega ettenähtud meetmed on kooskõlas alalise taime-, looma-, toidu- ja söödakomitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Tavalisest hiilgevähist (Euphausia superba) saadud lipiidiekstrakti, mille andmed on täpsustatud I lisas, võib viia Euroopa Liidu turule ja seda võib kasutada toidu uuendkoostisosana II lisas sätestatud otstarbel ja piirnormi piires, piiramata sellega direktiivi 2002/46/EÜ asjaomaste sätete kohaldamist.
   Artikkel 2
   Käesoleva otsusega lubatud tavalisest hiilgevähist (Euphausia superba) saadud lipiidiekstrakti sisaldava toidu märgistusele kantakse nimetus „tavalisest hiilgevähist (Euphausia superba) saadud lipiidiekstrakt“.
   Artikkel 3
   Käesolev otsus on adresseeritud ettevõtjale Aker BioMarine Antarctic, PO Box 496, NO-1327, Lysaker, Norra.
   
      Brüssel, 14. aprill 2016
      
         
            Komisjoni nimel
         
         
            komisjoni liige
         
         Vytenis ANDRIUKAITIS
      
   
   
      (1)  EÜT L 43, 14.2.1997, lk 1.
   
      (2)  Komisjoni 12. oktoobri 2009. aasta otsus 2009/752/EÜ, millega antakse luba tavalisest hiilgevähist (Euphausia superba) saadud lipiidiekstrakti turule laskmiseks toidu uuendkoostisosana Euroopa Parlamendi ja nõukogu määruse (EÜ) nr 258/97 alusel (ELT L 268, 13.10.2009, lk 33).
   
      (3)  Euroopa Parlamendi ja nõukogu 10. juuni 2002. aasta direktiiv 2002/46/EÜ toidulisandeid käsitlevate liikmesriikide õigusaktide ühtlustamise kohta (EÜT L 183, 12.7.2002, lk 51).
   
      I LISA
      
         Tavalisest hiilgevähist (Euphausia superba) saadud lipiidiekstrakti tehnilised nõuded
      
      
         Kirjeldus. Tavalisest hiilgevähist (Euphausia superba) saadud lipiidiekstrakti tootmiseks tuleb see jahvatatud hiilgevähist etanooliga ekstraheerida. Valgud ja vähijäänused eemaldatakse lipiidiekstraktist filtreerimisega. Etanool ja jääkvesi eemaldatakse aurustamisega.
      
                  Näitaja
               
               
                  Väärtus
               
            
                  Seebistumisarv
               
               
                  mitte üle 185 mg KOH/g
               
            
                  Peroksiidiarv
               
               
                  mitte üle 2 meq O2/kg õlis
               
            
                  Niiskus ja lenduvad koostisosad
               
               
                  mitte üle 0,6 (1)
                  
               
            
                  Fosfolipiidid
               
               
                  vähemalt 35 % (massiprotsent)
               
            
                  
                     Trans-rasvhapped
               
               
                  mitte üle 1 % (massiprotsent)
               
            
                  EPA (eikosapentaeenhape)
               
               
                  vähemalt 15 % rasvhapete kogusisaldusest
               
            
                  DHA (dokosaheksaeenhape)
               
               
                  vähemalt 7 % rasvhapete kogusisaldusest
               
            
         (1)  Väljendatud vee aktiivsusena temperatuuril 25 °C.
   
   
      II LISA
      
         Tavalisest hiilgevähist (Euphausia superba) saadud lipiidiekstrakti lubatud kasutus
      
      
                  Toidugrupp
               
               
                  DHA ja EPA sisaldus kokku, ülempiir
               
            
                  Toidulisandid, nagu on määratletud direktiivis 2002/46/EÜ
               
               
                  3,0 g/päevas üldelanikkonna puhul
                  450 mg/päevas rasedate ja imetavate naiste puhul
               
            
                  Märkus. Kõigi tavalisest hiilgevähist saadud suure DHA ja EPA sisaldusega õli sisaldavate toiduainete puhul peab tõendama sobivate ja tunnustatud riiklike või rahvusvaheliste katsemeetodite abil (nt AOAC) oksüdatsioonikindlust.